《故福国夫人挽歌词 其二》
宋代·綦崇礼

蜀都旌节继辉光，象服重来意独伤。许国毋辞驱远驭，怀人忍复舍中堂。

新阡岂料今同穴，异县端如在故乡。错顾飞云何处是，西山松槚已成行。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。